Te kánchaa̱ Jesús ichi núu̱ janú nuu̱ kásoko̱‑í xu̱ꞌún.
Te ndéꞌé‑yá ndasa káchuꞌun kuaꞌa̱ ñáyɨvɨ xúꞌún iní janu̱‑ún.
Te kuaꞌa̱ cháa kúká,
ni̱ ka̱chuꞌun téyíí‑de.
Te ni̱ chaa̱ ɨɨn ñaꞌan ní kendo̱o ndáꞌú.
Te ni̱ chindee‑ña úu̱ xu̱ꞌún yɨ́kɨ́ náa,
ja̱ kúu ɨɨn centavo.
Yúan‑na te ni̱ kana‑ya̱ xiní cháa káskuáꞌa jíín‑yá.
Te ni̱ kaꞌa̱n‑ya̱ jíín‑de:
Ja̱ndáa̱ káꞌa̱n‑ri̱ jíín‑ró,
ja̱ ñáꞌan ní kendo̱o ndáꞌú yáꞌa,
ni̱ chuꞌun‑ga̱‑ña vásá táká ña̱yɨvɨ ní ka̱chuꞌun ini̱ janu̱‑ún.
Chi ta̱ká‑i,
ni̱ ka̱chuꞌun‑i ja̱ ní ndendoso sɨkɨ́‑í.
Ko ñaꞌan yáꞌa,
va̱sa kúndáꞌú‑ña,
ko ni̱ chuꞌun ndɨꞌɨ‑ña já ñáva̱ꞌa‑ña,
onde̱ jíín táká ja̱ kúchaku̱‑ña,
áchí‑ya̱ jíín‑de.